Irtisanomisilmoituksen jälkeen alkaa lainmukainen irtisanoutumisaika, jonka jälkeen työsuhde päättyy. Kun työntekijä irtisanoo itsensä, kestää irtisanoutumisaika 14 päivää, mikäli työsuhde on jatkunut enintään viisi vuotta ja kuukauden, mikäli työsuhde on kestänyt yli viisi vuotta. Työsuhteeseen liittyvät velvollisuudet ja oikeudet säilyvät voimassa irtisanomisaikana.
Työnantaja voi tietysti vapauttaa työntekijän työntekovelvollisuudesta heti irtisanomisilmoituksen jälkeen. Tässäkin tapauksessa työnantajan on kuitenkin maksettava työntekijälle palkka irtisanomisajalta.
Voit perustella työnantajallesi syyn irtisanoutumisellesi, mutta mitään suoraa velvollisuutta sinulla ei ole siihen. Jos avoimuudesta ei ole sinulle mitään haittaa, kannattaa toki ilmaista perustelu irtisanoutumiseesi: halusi muutoksesta, yrityksen perustamisesta tai muuten vain halustasi siirtyä elämässäsi eteenpäin. Aiempaan työpaikkaan kannattaa tietysti jättää hyvä vaikutelma itsestäsi. Se todennäköisesti auttaa sinua jatkossakin.